Musiyum Kailasa Dieng

Musiyum Kailasa mapan ing wilayah Dataran Tinggi Dieng, Jawa Tengah. Musiyum iki nduwèni papat bangunan utama lan nyimpen macem-macem koleksi, kaya peninggalan arkéologi, benda cagar budaya, artefak, tetuwuhan lan Sato kéwan, uga film dokumenter sing ana gandhèng cenengé karo Dieng. Sawijining koleksi penting sing bisa dideleng ana ing musiyum iki antarané yaiku sejarahé letusan Gunung Prau Tua, asal batu Andhésit kanggo mbangun  candhi, sistem kapracayan masyarakat Dieng.

 Panggonan 
Musiyum iki mapan ing kompleks Gedhung Arca sing dadi kagungane Balai Pelestarian Peninggalan Purbakala Jawa Tengah. Panggonané pas ana ing sacedhake Candhi Gathotkaca, Jl. Kawah Sikidang, wilayah Dieng, Kecamatan Batur, Kabupaten Banjarnegara, Jawa Tengah.

 Sejarah 
jmpl|Arca Shiva Trimukha, Musiyum Kailasa|273x273px
Pangadegan Musiyum Kailasa diwiwiti ing taun 1984, kanthi jeneng awalé yaiku Gedhung Arca. Wektu semana, papan kuwi digunakaké kanggo nyimpen lan ngrawat artefak-artefak arkéologi saka situs-situs candhi Hindhu sing sumebar ing wilayah Dieng. Koleksiné kalebu arca-arca déwa déwi Hindu kayata Siwah, Ganésa, lan Durga, sing asalé saka abad kaping 8 nganti 9 Masehi, nalika Dieng dadi pusat peradaban agama Hindhu ing tanah Jawa.

Sawijining pérangan saka koleksi kuwi asalé saka asil ekskavasi lan pelestarian sing ditindakake déning Balai Pelestarian Cagar Budaya (BPCB). Akeh-é koleksi mau banjur ndadèkaké perluné sistem panyimpenan sing luwih teratur. Saka kéné, Gedhung Arca banjur dikembangaké ora mung kanggo nyimpen barang, nanging uga dadi sarana edukasi kanggo masyarakat umum.

Tanggal 28 Juli 2008, Gedhung Arca resmi diganti dadi Musiyum Kailasa lan diresmèkaké déning Menteri Kebudayaan lan Pariwisata wektu kuwi, yaiku Jero Wacik. Jeneng Kailasa dijupuk saka jeneng Gunung Kailasa, sing miturut kapracayan agama Hindu dadi papan panggonané Dewa Siwa. Jeneng iki nggambaraké nilai budaya lan spiritual saka artefak-artefak sing disimpen ing musiyum kuwi.

Peresmian mau uga nandhani jembaré fungsi musiyum, sing saiki ora mung nyuguhaké artefak arkéologi, nanging uga ngandhut informasi ngenani alam lan géologi Dieng, anekaragam tetuwuhan-Sato kéwan, lan urip sosial masyarakat lokal saka jaman ke jaman.kiri|jmpl|258x258px|Penggunjung Sinau Sejarah Musiyum Kailasa
 Koleksi lan Isi Pameran 
Musiyum Kailasa kagolong nduwèni loro bangunan utama. Bangunan sing kapisan isiné koleksi arkéologi, kalebu arca-arca peninggalan agama Hindhu saka abad kaping 8 nganti 9 Masehi, kaya arca Ganésa, Siwa Mahadewa, Agastya,  Shiva Trimukha lan sawetara fragmen saka bangunan candhi. Saliyane kuwi, ana uga sawetara prasasti kayata Prasasti Mangulihi sing dipameraké kanggo njerengaké gambaran sejarah wewengkon Dieng.

Bangunan sing kapindho nduwèni fungsi dadi pusat informasi ngenani budaya lan alam Dieng. Ing njero bangunan iki, para pengunjung bisa nemu informasi ngenani géologi, ekosistem pegunungan, tetuwuhan-Sato kéwan khas saka kana, lan uga kehidupan sosial masyarakat, kalebu sistem pertanian, kapracayan tradisional, lan ruwatan rambut gembel sing dadi pérangan saka warisan budaya khas Dieng.

 Akses lan Fasilitas 
Musiyum Kailasa mapan cedhak komplek Candh Arjuna lan gampang digayuh, apik nganggo kendaraan pribadi utawa transportasi umum. Jam bukané musiyum saben dina, wiwit jam 07.00 nganti 16.00 WIB. Kanggo nyedhiyakake kenyamanan pengunjung, musiyum iki dilengkapi fasilitas kaya ruang pameran, ruang audio visual, taman, lan panggonan istirahat. Kanggo mlebu menyang area musiyum, pengunjung diwajibaké mbayar karcis Rp5.000 saben wong.

 Rujukan 
Kategori:Musiyum
Kategori:Cagar budaya ing Indhonésia
Kategori:Dieng